CO POPRAD

Svetlan u Dorotky v Poprade
2023-12-03 09:00 - 11:00 (Europe/Bratislava) | U Dorotky, Tomášikova 3093/2, Poprad, 05801, Slovenská republika
Svetlan piesňou vám to povie
Vstupné od srdiečka
Príďte zažiť jedinečné prepojenie hudby a spevu so Svetlanom 03.12.2023 o 17:00 hod u Dorotky v Poprade.
Vstupné: 10€
Rezervácie: 0911192811

Indodiesel na ceste s Marekom Slebodníkom
2023-11-29 11:00 - 13:00 | Kino Tatran, Námestie sv. Egídia 43/86, Poprad, 05801, Slovenská republika
Videá, slideshow a rozprávanie s banskobystrickým cestovateľom Marekom Slobodníkom o veľkej ceste domov z ďalekej Indie na štyroch dieslových motocykloch Royal Enfield.
Začalo sa to v roku 2018, keď sme v Indii prvýkrát v živote na vlastné oči uvideli Royal Enfield Diesel. Bola to nádherná mašina a odvtedy nám vŕtalo v hlave, dá sa na takejto dieslovej motorke cestovať? Prešlo päť rokov a rozhodli sme sa to vyskúšať. Cesta ale vôbec nebola tak jednoduchá, ako sme si predstavovali.
Príďte si vypočuť rozprávanie o tom, ako sme sa predierali naprieč celou Indiou k Pakistanskej hranici, cez ktorú nás nechceli pustiť ďalej. Ako sme stopovali kamióny v Pakistane a spoznávali pohodový Irán. Dozviete sa, prečo sme pokračovali ďalej cez Arabský polostrov a prečo sme si museli kúpiť Ford Mustang. Napokon sa prevezieme cez divoký Irak, ale to najnebezpčnejšie zažijeme v Turecku, keď o jednu motorku prídeme pri nehode…
Štyria cestovatelia, 6 mesiacov na cestách, 20-tisíc kilometrov a nekonečne veľa problémov počas celej cesty „INDODIESEL NA CESTE“
Vstupné v predpredaji: 7,00 €
Na mieste: 9,00
Vstupenky: bit.ly/indodiesel-poprad

Čitateľský klub v Poprade
2023-11-29 11:00 - 12:00 | Espresso Bar, Sobotské námestie 14, Poprad - Spišská Sobota, Slovensko, 05801
Pozývame vás na pravidelné stretnutie Čitateľského klubu v Espresso bare v Spišskej Sobote. Diskusia bude o knihe Prísľub úsvitu od Romaina Garyho. Vítame aj nových záujemcov.

Adventné Lectio Divina
2023-11-28 09:30 - 11:00 | Pastoračné centrum, Slovenská republika
V rámci Adventu obnovujeme stretnutia nad Božím slovom formou Lectio Divina. Prvé stretnutie bude už tento utorok 28. novembra o 17:30 v pastoračnom centre a budeme sa venovať evanjeliu na 1. adventnú nedeľu.

Retro Gaming večer: CS 1.6
2023-11-24 09:00 - 12:00 | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
Príď na druhý herný večer v Coworking Poprad 24. novembra o 17:00, kde sa vrátime k počiatkom online hier s klasikou CS 1.6. Spomenieme si na časy, keď hranie cez LAN bolo štandardom a internetové kaviarne boli plné fanúšikov videohier.
Pripoj sa k nám a zahraj si CS 1.6, hru, ktorá stále drží svoje miesto v srdciach mnohých. Či už si skúsený hráč alebo nováčik, očakávaj priateľskú atmosféru, kde je hlavným cieľom spoločná zábava a zdieľanie spomienok.
Registrácia je potrebná, tak neváhaj a zabezpeč si svoje miesto. Príď si užiť pár hodín “prestrelky” medzi teroristami a policajtmi. Tešíme sa na teba v Coworking Poprad!
Niekoľko dôležitých oznamov:

Je potrebné si so sebou doniesť svoj “stroj”, teda vlastný PC alebo notebook na ktorom budete hrať a tiež všetko čo k tomu potrebujete (myš, klávesnica, podložka, slúchadlá). Monitory vieme zapožičať.
Stiahnite a nainštalujte si verziu CS 1.6 v43 z webu: cs16full_v43g_cskocz.exe
Herný systém bude predstavený až na mieste

Registrácia TU
Turnaj je ZDARMA, ale miesta sú obmedzené. Zaregistrujte sa skôr, ako bude neskoro!
Podujatie organizujeme v spolupráci s TL Academy.
Tešíme sa na vás a vaše skvelé herné zručnosti! Nech vyhrá ten najlepší!

Akustický koncert Jána Smolíka z Karlových Varov
2023-11-23 11:00 - 13:00 | U Dorotky, Tomášikova 3093/2, Poprad, 05801, Slovenská republika
Príďte zažiť jedinečné prepojenie hudby a spevu s Jánom Smolíkom 23.11..2023 o 19:00 hod u Dorotky v Poprade.
trošku z tvorby Jána
https://www.youtube.com/watch?v=Hl-ToVQkyHM…
Vstupné: dobrovoľný príspevok
Rezervácie: 0911192811

Dušan Jurkovič a vojenské cintoríny — prednáška prof.PaeDr.Jaroslav Vencálek CSc.
2023-11-23 09:00 - 10:30 | Kníhkupectvo Christiania, Námestie sv. Egídia 3004/108, Poprad, Slovenská republika
Na úbočiach a v priesmykoch karpatských hôr postavil D.S. Jurkovič vyše 30 vojenských cintorínov a pomníkov. Hlavným inšpiračným zdrojom bola krajina. Cintoríny zakladal priamo v teréne, aby tak na miestach niekdajších bojov vo formách pamätníkov vyrozprával udalosti vpísané do tohto miesta a pripomenul obete, ktoré si tieto udalosti vyžiadali. Pomníky boli koncipované vždy ako náboženské pietne objekty. Nestaval pomníky hrdinom, staval pomníky padlým. Pod povrchom mnohotvárnych foriem cítiť archetypálne tvary – archaické symboly života a smrti, ktorá znamenala návrat k prírode.
Jurkovičove cintoríny sa vyznačujú rozmanitosťou foriem, svojskou poéziou a najmä začlenením do prírodnej scenérie – akoby zrastali s krajinou. Pohľad na nákres pôdorysov ukazuje, že architekt pracoval s pravidelnými, symetrickými schémami.
Vrcholné diela najznámejšieho slovenského architekta prvej polovice 20. storočia Dušana Samuela Jurkoviča sú známe nielen architektonickej obci, ale aj širšej verejnosti. Našu pozornosť si však zaslúžia aj jeho súbor troch desiatok vojenských cintorínov z I. svetovej vojny, o ktorých sa na Slovensku natoľko nevie. Ide pritom o absolútny unikát.

TatryIT: Budovanie komunity
2023-11-21 10:00 - 11:30 | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
Panelová diskusia na tému: Budovanie komunity
Diskutéri: Jana Mlynová – Koľaj22
Radovan Ondáš – TatryIT & Elastic
Dátum: 21. novembra 2023
Čas: 18:00
Miesto: Coworking Poprad
Prosíme o registráciu https://www.coworkingpoprad.sk/podujatie/tatryit-vyzvy-pri-budovani-komunity/
Viac informácií čoskoro.

Snow Film Fest 2023
2023-11-19 10:00 - 15:00 | Kino Tatran, Námestie sv. Egídia 43/86, Poprad, 05801, Slovenská republika
Srdečne vás pozývame na premietanie dobrodružných filmov Snow Film Festu 2023, kde sa pozrieme na zážitky z výstupu s lyžami vrchol 7000 metrovej hory v Nepále, na lyžiach prejdeme Laponsko, zažijeme freeride v nórskych fjordoch, na Sibíre a v Gruzínsku. V poslednom bonusovom filme spoznáte kombináciu lietania na ultraľahkom lietadle spolu so snowboardingom v nedostupných údoliach Álp.
————————————
18:10 SPEEDUP: HIMALÁJSKY PRÍBEH
Réžia: Dario Tubaldo, Dĺžka: 55 min
Čo sa dá stihnúť za 10 hodín? Napríklad vyliezť na sedemtisícovku a zalyžovať si na nej? Horolezec a extrémny skialpinista Benedikt “Beni” Böhm láme rekordy v rýchlostných výstupoch na vysoké hory sveta, ktoré potom zjazdí na lyžiach. Svoje výstupy uskutočňuje rýchlym a ľahkým štýlom, pričom na vrchol vystúpi a do základného tábora sa vráti za 24 hodín alebo menej.
V auguste 2022 sa Beni Böhm a jeho horolezecký partner a horský vodca Prakash Sherpa vydajú na vrchol sedemtisícovky Himlung Himal v Nepále. Čakajú ich nielen preteky s časom, ale aj nástrahy vysokých hôr. Podarí sa im dosiahnuť vrchol v rekordnom čase? Benedikt Böhm ako ambasádor Svetového fondu na ochranu prírody (WWF) chce prostredníctvom filmu upozorniť aj na vplyv ľudskej činnosti a klimatických zmien na krehkú prírodu najvyšších hôr sveta. S cieľom podporiť ochranu životného prostredia a ohrozených druhov v Nepále navštívili aj národný park Chitwan, kde sa populácia ohrozeného tigra bengálskeho v posledných rokoch vďaka iniciatívam WWF strojnásobila. V súčasnosti žije v lesoch krajiny opäť viac ako 350 týchto majestátnych šeliem.
————————————
19:05 LAPLAND EXPLORER
Réžia: Nika Ballus, Dĺžka: 20 min, Trailer
Nika Ballusová, aktuálna držiteľka Guinnessovho rekordu za najdlhší výlet na kitesurfe bez podpory, utrpela v roku 2019 nehodu, ktorá jej zmenila život… Viac ako rok sa zotavovala v nemocnici po úplnej rekonštrukcii nohy a snívala o ďalšej ceste. Jej sen sa po troch rokoch stáva skutočnosťou. V apríli 2022 sa vydáva na svoj prvý sólo traverz fínskeho a nórskeho Laponska: bez podpory, len s lyžami, výstrojom a sánkami… A je to poriadna jazda!
————————————
19:25 WAVY: PLAVBA MÔJHO ŽIVOTA
Réžia: Nikolai Schirmer, Dĺžka: 45 min, Trailer
Lyžiarska odysea v mrazivých severných fjordoch Nórska. Dvojica freeriderov na palube lode excentrického kapitána Crocsa sa vydáva na cestu k vysnívanej hore. Ich cieľom sú skalné veže Kvænangstindan vystupujúce z vĺn Nórskeho mora, kde si Nikolaj spomína, že pred viac ako desiatimi rokmi videl lyžiarsku trať… Film o priateľstve, ceste do neznáma, ale hlavne plný neuveriteľne fantastických zjazdov!
————————————
20:10 prestávka
————————————
20:25 LUŽBA: DUŠA SIBÍRA
Réžia: André Costa, Dĺžka: 20 min, Trailer
Hľadanie nadýchaného prašanu zavedie štyroch rakúskych lyžiarov na rozľahlé zasnežené pláne Sibíri. Prichádzajú do odľahlej dediny Luzba uprostred hôr, kde stretávajú Antona Lementeva, štyridsaťročného priekopníka freeridu. Jeho spomienky na priekopnícke lyžiarske výpravy do miestnych hôr nás zavedú do dávnych čias, keď on a jeho priatelia hľadali únik z neďalekého špinavého priemyselného mesta Novokuzneck. Skupina lyžiarov sa spoločne vydáva na cestu za najlepším prašanom svojho života, ale zároveň nahliadne do hlbín svojráznej ruskej duše.
————————————
20:45 SALAŠ: GRUZÍNSKÝ FREERIDE
Réžia: Ondřej Pekárek, Dĺžka: 20 min
Zapichnite prst do mapy Veľkého Kaukazu, kúpte si stan a varič, vyrobte expedičné sane a vyrazte v ústrety neznámemu. Práve o tom je nový film s názvom Salaš od Freerideguides.cz, ktorý vznikol pri objavovaní novej lokality v Gruzínsku.
————————————
21:05 LALODGE
Réžia: Hugo Laugier, Dĺžka: 10 min
Aké zimné disciplíny dokáže freeskista Hugo Laugier? Vtipný skeč o tom, ako si freeskista Hugo oblečie svoj najlepší dres a v sprievode svojho “trénera” a päťnásobného olympijského medailistu Martina Fourcada si vyskúša biatlon, slalom a dokonca aj hokej! Vychutnajte si desať minút zábavy a nevšedného predstavenia v jednej z epizód seriálu LALODGE.
————————————
21:15 LINE AND AIR
Réžia: Geraldine Fasnacht, Dĺžka: 39 min, Trailer
Úchvatná kombinácia snowboardingu a lietania. Profesionálny snowboardista a pilot Géraldine Fasnachtová spája svoje dve najväčšie vášne, aby sa spojila s Marion Haertyovou a Christinou Lusti, aby si zajazdili na neuveriteľne odvážnych a inak nedostupných líniách uprostred Álp. Vydávajú sa po stopách priekopníkov letectva, ako bol Hermann Geiger, ktorý v roku 1921 pristál na doteraz najvyššom bode v Európe – ľadovci Monte Rosa vo výške 4 370 metrov nad morom. Vo filme nás Geraldine pozýva na palubu svojho ultraľahkého lietadla, aby sa s nami podelila o svoje filozofiu, preletieť neuveriteľnou krajinou a vychutnať si absolútnu slobodu jazdy na snowboarde v čerstvom prašane.
—————————————–
Vstupenky:
– 8€ predpredaj: https://online.cestounecestou.sk/…/poprad-snow-film…/
– 10€ na mieste ak kapacita dovolí / 6€ po prestávke

KULO.ARE na Koľaji 22
2023-11-17 13:00 - 21:00 | Koľaj 22, 49°03'40.4"N 20°17'58.1"E
V “kuloároch” sa šepká, že v Piatok , 17.11 oslávime slobodu tak ako sa patrí – rukou hore! Lokály Papa Joe, Vyduchcený, KRPKS a OKI MOU sa postarajú o technozábavu.

Stretnutie Popradského literárneho klubu
2023-11-16 09:30 - 11:30 | Groteska Art Caffe, Štefánikova 99/72, Poprad, Slovenská republika
Pozývame vás na stretnutie Popradského literárneho klubu, na ktorom čítame autorskú tvorbu, spoločne ju rozoberáme a autorsky sa tak posúvame vpred.
Viac o našom klube si môžete prečítať aj tu: https://www.copoprad.sk/popradsky-literarny-klub-pomaha-vyhravat-celoslovenske-sutaze/

Kakaová ceremónia s gogngovými vibráciami
2023-11-16 09:00 - 12:00 | U Dorotky, Tomášikova 3093/2, Poprad, 05801, Slovenská republika
V jesenný čas, návrat do detstva, k vôni domova, k vôni kakauka, k sile lásky, dôvery a viery.
Prepojíme sa v splnovom čase, otvoríme srdcia a naplníme ich liečivou silou kakaa a lásky. Možno si zatancujeme a zaspievame, lebo keď máme otvorené srdcia, všetko je možné.
Ukotvíme to meditáciou lásky a pozitívnymi vibráciami rôznych zvukov. Domov sa vrátime naplnení šťastím, spokojní a plní sebalásky.
Viac info nájdete v záložke diskusia 🙂
Príďte si užiť relax tela i duše.
Počet miest obmedzený, preto je rezervácia potrebná.
Rezervácia cez správu:
– Katka: https://www.facebook.com/katarinatiburigongrelax
– Hazim: https://www.facebook.com/ambrusmartin
Výmena energií 33 €/osobu 55 €/pár
Čo si so sebou priniesť?
– Pohodlné oblečenie — budeme sedieť na zemi v tureckom sede a potom ležať pri relaxácii, karimatku, deku, vankúšik.
– Zámer: Deň-dva dopredu si sadni sám/sama so sebou v tichu so zavretými očami na pár minút , zhlboka a pravidelne dýchaj a opýtaj sa svojho srdca, čo chceš vo svojom živote posunúť na vyššiu úroveň. Čo ti chýba? Čo chceš mať vo svojom živote? Viac radosti? Viac rovnováhy? Viac zdravia? Hlboko vo vnútri vieš správnu odpoveď, nájdi ju.
Odporúčania v deň ceremónie
• Zvýšiť príjem pitia čistej vody
• 3 hodiny pred ceremóniou už nič nejesť
• Vyhýbať sa alkoholu a poobednej/večernej káve
Kontraindikácie
Osoby s vážnymi srdcovými chorobami a užívajúce antidepresíva by sa mali o konzumácii 100% kakaového nápoja poradiť so svojim lekárom (možnosť menšej dávky).
Účasť je na vlastnú zodpovednosť.

Biznis raňajky #17: Umelá inteligencia (AI) a jej využitie v podnikaní
2023-11-16 00:00 - 02:00 | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
Rozmýšľal/a si už aj Ty, ako pracovať s umelou inteligenciou, či už je to všeobecne známy ChatGPT, Bard alebo menej známe formy? Vieš ako to implementovať do svojho biznisu, aby ti to prinieslo úžitok, zvýšenú produktivitu alebo lepšiu kvalitu?
Na novembrové Biznis raňajky Poprad sme pozvali hosťa, ktorý Ti zodpovie tieto a ďalšie otázky ohľadom AI. Peter Baumerth z firmy Aston ITM sa nám predstaví s témou: „Umelá inteligencia (AI) a jej využitie v podnikaní“ – Úvod do problematiky, ako s AI začat, nájsť to správne použitie, príklady z praxe. Firma Aston ITM je popredným hráčom v tejto oblasti a za 5 rokov už vytvorila niekoľko vlastných AI riešení.
Biznis raňajky Poprad sa budú konať 16.11., ako zvyčajne v priestoroch Coworking Poprad. Zaregistrovať sa môžeš na tomto odkaze. Aktuálne ešte môžeš využiť možnosť zakúpenia vstupenky za zvýhodnených 15€.

English speaking club #9
2023-11-14 09:30 - 11:00 | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
Pozývame Vás na 9. pokračovanie English speaking club s Jonathanom.
14. novembra o 17:30. Welcome to the new English-speaking club in Poprad. Are you looking to improve your general and business English speaking skills and make some new friends in the process? Come and join us for our first and upcoming English-speaking club on November 14th at 17.30 at CoWorking Poprad. It’s a super chilled out and informal gathering where you can improve your general English-speaking skills as well improve English for your career as we will practice real-life situations where you might need English throughout your career, such as: Elevator pitching, presenting, negotiating, CV and cover letter writing etc, in addition to more general topics. And don’t worry, I’ll make sure to have some delicious coffee on hand. Registration HERE.

Všetci ľudia budú bratia
2023-11-13 11:00 - 13:00 | Kino Tatran, Námestie sv. Egídia 43/86, Poprad, 05801, Slovenská republika
Líder Pražskej jari nastolil v období slobodných šesťdesiatych rokov ideu socializmu s ľudskou tvárou, ktorú umlčali sovietske tanky. Tvár Alexandra Dubčeka sa aj napriek totalitnej temnote stala symbolom. Vo filme “Všetci ľudia budú bratia” sa k tomuto stále živému symbolu vracia slovenský režisér Robert Kirchhoff a skladá príbeh “tváre Dubček”. Tváre vizionára a tajomníka, ideálu a reality, absolútneho a relatívneho, elitného a ľudového, globálneho a lokálneho, moci a bezmocnosti, víťazstva a prehry. Svedkov Dubčekovho života sledujeme vo výjavoch od utopickej komúny v Kirgizsku, kde vyrastal, cez éru popovej politickej hviezdy, éru disidentu — väzenia na slobode až po Nežnú revolúciu v roku 1989, Dubčekov návrat do veľkej politiky a jeho tragickú smrť.
Rok výroby: 2023
Dátum lokálnej premiéry: 21. september 2023

Komunitný brainstorming
2023-11-12 08:00 - 12:00 | Koľaj 22, 49°03'40.4"N 20°17'58.1"E
Poďme sa lepšie spoznať! Pridajte sa tento deň k nám – budeme sa zoznamovať. Ukážeme si, kto má pre čo vášeň a s čím môže komunite prispieť. Naším cieľom je vybudovať priestor, ktorý tvoríme všetci spolu. Príďte si s nami spoločne zarozmýšľať, čo všetko na Koľaji 22 môže existovať. Miesta je u nás pre každého dostatok.

Kizomba & Semba Workshop
2023-11-11 09:00 - 13:00 | Centrum kultúry Country Barn, Dostojevského 12, Poprad, 058 01, Slovenská republika
Kizomba & Semba Workshop ku dňu Angolskej nezávislosti.
V cene Fullpassu:
– 3 hodiny workshopov
1. Semba pre začiatočníkov 17.00
2. Kizomba pre mierne pokročilých 18.00
3. Kizomba a triky pre pokročilých 19.00
– Vstup na party 20.00
– A dokonca nealko nápoje a občerstvenie!
Fullpass vstup cena 25€
Vstup na jednu hodinu workshopov: 9€
Vstup osobitne na latino party: 3€
Viac info cubansalsapoprad@gmail.com

Reportér v krízových situáciách - Jana Čavojská
2023-11-10 10:00 - 11:30 | Švajčiarsky dom – Starý Smokovec, Starý Smokovec 7, Vysoké Tatry - Starý Smokovec, 062 01, Slovenská republika
Mojich tisíc životov: Reportérka a fotografka Jana Čavojská precestovala za príbehmi ľudí viac ako sedemdesiat krajín. Vrátane Južného Sudánu, Haiti, Venezuely, Bangladéša, Iraku, Mjanmarska či Ukrajiny. Ako v takých oblastiach vyzerá práca novinára a fotografa? Ktoré príbehy jej najviac utkveli v pamäti? O tom všetkom porozpráva …..

Biely Nenec v Poprade — Cestovateľský večer
2023-11-08 11:00 - 12:30 | Groteska art café, Štefánikova 99/72, Poprad, 058 01, Slovenská republika
Ranné ticho v tundre východne od Mezene prerušuje zvuk dvojtaktného motora. Starý Buran neurčitej farby s dvoma pasažiermi sa prediera hlbokým snehom. Šoféruje ho územčistý Nenec. Volá sa Jigorij. V marci bude mať 50 rokov. Bol brigadírom 8. brigády na polostrove Kanin. Svoj kočovný život ukončil na jar minulého roka. Usadil sa v dedine Nes. V mieste kde ostáva väčšina kaninských Nencov, ktorí dosiahli dôchodkový vek – u Nencov je to 50 rokov. V mieste do ktorého sa dá po zemi dostať len v zime – na saniach alebo skútri. V lete cestu zahatajú bažiny a rieky. Rieky, cez ktoré nikto nemá v pláne postaviť mosty. Ležia totiž v Mezeňskom rajóne. Ale obyvatelia ktorých rieky odrežú od sveta žijú v Neneckom autonómnom okruhu. Oblasti kam sa bez priepustky smrteľník ani nedostane. V lete sa dá do Nesu dostať len letecky. Jednosmerná letenka stojí 5000 rubľov. Priemerný dôchodok je 10000 rubľov. Jigori si svojpomocne postavil dom dva kilometre od dediny. Za dve letá. Žije tam so svojou ženou a dvoma najmladšími školopovinnými deťmi. Štyri dospelé žijú v Archangeľsku.
Jeho pasažier je zjavne cudzinec. Na Európana priemerne vysoký, ale so svojimi necelými 180 cm je od Jigorija o hlavu vyšší. Má oblečené červený polárny odev. Ošúchaný, zaplátaný. Je vidieť že už čo to zažil. Na chrbte sa mu hompáľa fotobrašňu, v saniach za skútrom je veľký modrý vak aký používajú horolezci. Spod kukly mu vykúka neudržiavaná biela brada. Mlčia. Cez zvuk motora sa rozprávať nedá a čo bolo treba, si už povedali včera. Dnes sú na ceste. Na jednej z ich mnohých spoločných ciest. Najskôr idú po zimnej medzi Mezeňom a Karyepolye, neskôr odbočia do tundry. Asi po hodine a pol jazdy sa pred nimi vynoria tri stany. Dvom sa dymí z komínov. Ich cieľ – ôsma brigáda.
Za brechotu táborových psov skúter zastavuje, posádka zostupuje a naťahuje si stuhnuté končatiny. Zo stredného stanu vychádza mladý muž. Je to Koľja – Jigorijov najmladší brat.
„Vitaj znovu v devätnástom storočí“, zdraví cudzinca obľúbenou frázou.
„Dlho si tu nebol. Čo nového tam dole v dvadsiatom prvom?“
„Všetko normálne,“ odpovedá cudzinec. „A u vás?“
„Tiež všetko normálne,“ znie odpoveď bežná v Rusku. A v tundre dupľom. Vždy je všetko normálne.
„Vidím že pribudol nový stan. Kto?“ pýta sa cudzinec.
„Fedor z piatej. Prišiel na jeseň.“
„A prečo odišiel z piatej?“ vyzvedá cudzinec, tušiac odpoveď.
„Veď vieš …“, Koľja si dvoma prstami zaťuká o krčnú tepnu. Gesto, ktoré pozná každý Rus – alkohol.
„A tu?“ zaujíma sa. „Stále rovnako. Teraz je v Nese. Alebo v Mezeni. Kašle na robotu. Pije. Veď sám poznáš …“
Cudzinec pozná. Alkohol ho kedysi takmer pripravil o všetko. Už nepije. Tak ako väčšina Nencov. Nenci nemajú enzým alkoholdehydrogenázu. On nemal mieru.
„Vodka je sviňa,“ precedí pomedzi zaťaté zuby.
„Vodka nie je na vine,“ oponuje Jigorij. „Na vine je človek. Nikto nikoho nenúti piť!“ Debata je uzavretá.
Z lesa sa vynára žena – Lena. Už z diaľky máva na cudzinca.
„Ušila som ti malicu. Ako si chcel. Dúfam že si nenarástol,“ vtipkuje.
„Nie. Ani hlava sa mi nezväčšila. A je bez?“
„Nie, také nešijem. Nejak si poradíš“, odpovedá Lena. Nenci majú na kabáte zo sobej kože – malici – našité rukavice. Palčáky. Cudzincovi zavadzajú. Keď používa svoje fotoaparáty potrebuje rukavice s prstami. Tie má vlastné. Nosí dvoje. Preto aby mu nebola zima a aj preto, že každý pár je deravý. Našťastie každý na iných miestach. A keď je veľmi zima, môže si na vrch natiahnuť tie našité – kožené.
„S tým nebude problém,“ potvrdzuje ďalší z bratov, ktorý sa medzitým pridal k skupinke. Volá sa Kosťa. Tiež nosí rukavice s prstami – na skúter. Moderné. Motorkárske. Má skúsenosti s novinkami. Ako prvý v brigáde začal jazdiť na skútri – najskôr na Burane, teraz má novú Yamahu. Prvý si zaobstaral kolimátor na pušku. Je skrátka technologickým vizionárom brigády.
„Idem vyskúšať. Je v stane?“ pýta sa cudzinec.
„Áno v stane“. Cudzinec vchádza do stanu cez malé dvierka. Derú sa za ním mladé soby. Cudzinec zakľaje zmesou ruštiny a nenečtiny a vyháňa zvery von. Chvíľu mu trvá kým sa prezlečie z polárnej výstroje.
„Je perfektná,“ vraví Lene keď vylezie zo stanu.
„Hmmm …“ súhlasí Lena. Žiadne ďakujem, prosím, nemáš začo. V tundre na zdvorilosti nie je čas a priestor. Na tvári má široký úsmev. Do stanu vošiel cudzinec. Vyšiel z neho BIELY NENEC.

Slovensko očami Čiľana
2023-11-08 10:00 - 12:00 | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
We invite you to an informal meeting on 8 November at 18:00 at Coworking Poprad, where David Klein will be the main guest. David, who moved to Slovakia from Chile more than three years ago, will share his insights and experiences of living in these two different cultures.
The discussion will be moderated by Martin Slebodník. Come join the conversation and learn more about how David perceives Slovakia through his unique Chilean perspectives. This session offers you the opportunity to get a glimpse of everyday life here in Slovakia from a different perspective.
The event is free, but please register HERE. We look forward to your participation in Coworking Poprad.
Pozývame vás na neformálne stretnutie 8. novembra o 18:00 v Coworking Poprad, kde bude hlavným hosťom David Klein. David, ktorý sa pred viac ako tromi rokmi priženil na Slovensko z Čile, sa podelí so svojimi postrehmi a skúsenosťami zo života v týchto dvoch odlišných kultúrach.
Diskusiu povedie tradične Martin Slebodník. Príďte sa zapojiť do konverzácie a dozvedieť sa viac o tom, ako David vníma Slovensko cez svoje jedinečné čilské pohľady. Toto stretnutie vám ponúka možnosť nahliadnuť na bežný život tu na Slovensku z inej perspektívy.
Podujatie je zadarmo, ale prosíme o registráciu TU. Tešíme sa na vašu účasť v Coworking Poprad.

Beseda a prezentácia kníh s ich tvorcami — TAM HORE a NA CHRBTE
2023-11-08 10:00 - 11:30 | Kníhkupectvo Christiania, Námestie sv. Egídia 3004/108, Poprad, Slovenská republika
Tam hore a Na chrbte. Dve unikátne tatranské knihy o ktorých budú v stredu 8.11. o 18:00 rozprávať ich tvorcovia a protagonisti Jakub Čaprnka a Pavol Kulanga. Moderuje Samuel Marec. V spolupráci s Žurnál

Hranica
2023-11-06 11:00 - 13:00 | Kino Tatran, Námestie sv. Egídia 43/86, Poprad, 05801, Slovenská republika
Súčasný príbehom o tom, ako sa každý z nás môže ocitnúť v hraničnej situácii a musí voliť medzi dobrom a zlom.
Réžia: Agnieszka Holland
Psychologička Julia ( Maja Ostaszewska) sa po presťahovaní do Suwalského kraja stáva nedobrovoľnou svedkyňou a účastníčkou dramatických udalostí na poľsko-bieloruskej hranici. Rozhodne sa vzdať svojho pohodlného života a pridá sa ku skupine aktivistov, ktorí pomáhajú utečencom.
Rok výroby: 2023
Dátum lokálnej premiéry: 19. október 2023

Silvester Lavrík – beseda s autorom
2023-11-03 09:30 - 11:00 | Kníhkupectvo Christiania, Námestie sv. Egídia 3004/108, Poprad, Slovenská republika
Beseda s autorom výberu jeho najlepších esejí publikovaných počas uplynulých trinástich rokov a zachytávajúcich naliehavé a spoločensky významné témy.

Flamenko pre deti
2023-10-28 02:00 - 2023-10-31 06:00 | ZUŠ Dolný Smokovec, Pod lesom, Dolný Smokovec , 05985 Dolný Smokovec, Dolný Smokovec, 05985, Slovenská republika
Pozývame Vás na flamenkový kurz, ktorý sa uskutoční počas jesenných prázdnin v budove ZUŠ Dolný Smokovec . Zúčastniť sa môžu deti s tanečnou alebo žiadnou skúsenosťou. Deti sa naučia techniku rúk, dupov a flamenkovú choreografiu. Tešíme sa na Vás!
DAŠA TOPORCEROVÁ- 💃patrí k 2.flamenkovej generácii na Slovensku. Žila a študovala flamenkový tanec v španielskej Andalúzii. Je žiačkou známych profesorov: Alicie Marquez, Rosy Belmonte. El Orucca, Adely Campallo, Juana Polvilla, Carmen Ledesma, Pabla Egea Campillo, Any Morales.
Od roku 2013 pôsobí v slovenskej skupine El Moro, ktorá sa venuje flamenkovej a balkánske téme. Dramaturgicky pracovala na samostatných projektoch, ako napr. Bosé nohy v Divadle P.O. Hviezdoslava v Bratislave a taktiež je choreografkou muzikálu Emanuel v spolupráci s Divadlom Agapé v Trnave. Flamencu sa venuje 15 rokov a jej najväčším úspechom je účasť v Balet de Andaluzia v Seville v programe ÁGORA FORMA 2021 a Centro de Creación Coreográfica de Andalucía. A v júli 2023 sa zúčastnila programu v Improbataciones Laboratorio de investigación escenica v Seville. Momentálne pôsobí na Spiši a vyučuje flamencový tanec a hosťuje v rôznych tanečných školách.

Nie je káva ako káva
2023-10-26 10:00 - 11:00 | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
Juraj Beráts, majiteľ Felka café, nám odkryje tajomstvá obľúbeného nápoja 26. októbra o 18.00 v Coworking Poprad. Okrem toho nám predstaví zaujímavé kuriozity spojené s históriou a kultúrou kávy. Porozpráva nám aj o tom, že druhy káv a spôsob ich príprav treba správne kombinovať.
Prosíme o registráciu TU

Ako byť produktívny? - TatryIT
2023-10-24 10:00 | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
24. októbra o 18.00. Októbrové stretnutie prináša tému Ako byť produktívny?
Tešíme sa na Vás v Coworking Poprad.
Viac info nájdete na https://www.coworkingpoprad.sk/podujatie/ako-bzt-produktivny-tatryit/?preview=true

Komentovaná prehliadka: rekonštrukcia funkcionalistickej vily s Matúšom Antolíkom
2023-10-22 02:00 - 03:00 | Popradskej brigády 753/1, Slovenská republika
Pozývame vás na komentovanú prehliadku funkcionalistickej vily, ktorú momentálne rekonštruuje popradský architekt Matúš Antolík a MAPA architekti.
Je to mestská vila z roku 1937, neznámy autor. Neznámy je tiež príbeh, ktorému by sa dalo vďačiť za mimoriadne zachovalý stav, ktorý autori rekonštrukcie pred cca 3 rokmi nachádzajú v takmer pôvodnej kvalite: okná, dvere, podlahy, krbové kachle a množstvo detailov dokazujúcich vysokú úroveň stavebného umenia. Vzácny dom, ktorý prežil vojnu, komunistov aj veľkolepé predstavy o novom popradskom downtowne v tejto časti mesta.
Poďte s nami nazrieť dnu!
Stretneme sa o už túto nedeľu o 10.00 hod pred vilou na adrese Popradskej brigády 753/1: https://maps.app.goo.gl/y6VQXXgrb93s1mT57
Tešíme sa na vás.
Súčasťou prehliadky je aj Matúšova prednáška, ktorá sa uskutoční v sobotu 21.10. o 18.00 v Poprade na Koľaji 22. ako súčasť podujatia Estetika v šedi: festival československého dizajnu a architektúry. https://fb.me/e/1zQH2nTfE

Estetika v šedi: festival československého dizajnu a architektúry
2023-10-21 07:00 - 15:00 | Koľaj 22, 49°03'40.4"N 20°17'58.1"E
Pozývame vás na ďalšie podujatie, ktoré pre vás pripravili OZ Rozpuk a Kultúra, ktorá neexistuje na Koľaji 22! ❤️ (areál bývalej drevárenskej dielne za podchodom do Spišskej Soboty; odkaz na Google mapy: https://bit.ly/45w0Fhz)
Príďte sa pokochať československým dizajnom, ktorého bude Koľaj 22 plná – prichystali sme pre vás jedinečné kusy estetického nábytku zapožičané od YoungVintage furniture, ktoré možno máte niektorí aj doma a netušíte aké sú to skvosty! U nás sa dozviete viac – či už o jednotlivých dizajnoch, alebo o ich tvorcoch, ktorí dokázali vytvoriť diela svetovej kvality, napriek tomu, že žili v podmienkach šedi bývalého režimu. Dizajnový nábytok doplní dizajnová československá móda.
Súčasťou podujatia budú aj prednášky o architektúre: Matúš Antolík sa s nami podelí o príbeh rekonštrukcie funkcionalistickej vily na popradskom námestí a Vlado Zentko nám porozpráva o funkcionalistickej architektúre vo Svite. Lenka Gašparíková nám zas priblíži, ako sa za bývalého režimu tetovalo (budeme sa môcť dokonca nechať potetovať historickým strojčekom!). Hovorené slovo nám spestrí živá hudba v podaní Svetlany Skladanej a na záver sa vytancujeme v rytme starých hitov v súčasnom prevedení od DJ DEWZY.
🟢 LINE UP 🟢
15.00: otvorenie expozície bývania
16.00: premietanie dobových dokumentárnych záberov
17.00: prednáška – Vlado Zentko: Baťova architektúra vo Svite
18.00: prednáška – Matúš Antolík: Nebúrať, opraviť
19.00: koncert – Svetlana Skladaná
20.00: prednáška – studio_pretlak: Stigmatizovaní
21.00: afterparty – DJ DEWZY
DOBROVOĽNÉ VSTUPNÉ
EXPOZÍCIA BÝVANIA
DOBOVÉ TETOVANIA
FOTO KÚTIK
VIDEO/FOTO PROJEKCIE
OBČERSTVENIE
Matúš Antolík: NEBÚRAŤ, OPRAVIŤ
Rekonštrukcia funkcionalistickej vily v Poprade Matúš Antolík + MAPA architekti
Mestská vila z roku 1937, neznámý autor. Neznámy je tiež príbeh, ktorému by sa dalo vďačiť za mimoriadne zachovalý stav, ktorý autori rekonštrukcie pred cca 3 rokmi nachádzajú v takmer pôvodnej kvalite: okná, dvere, podlahy, krbové kachle a množstvo detailov dokazujúcich vysokú úroveň stavebného umenia. Vzácny dom, ktorý prežil vojnu, komunistov aj veľkolepé predstavy o novom popradskom downtowne v tejto časti mesta. Prednáška o citlivej rekonštrukcii architektonického dedičstva, ktoré autori sebavedomo dopĺňajú súčasnými vrstvami pre potreby dnešného sveta.
YoungVintage furniture
Projekt YoungVintage furniture sa zrodil na platforme svitovského múzea Baťa pod Tatrami. Z nadšencov histórie sa sformoval tím mladých ľudí vnímajúci unikátnosť československého interiérového dizajnu s chuťou prezentovať a ponúknuť ho svetu.
Pri výbere produktov sú im inšpiráciou zlaté roky “Made in Czechoslovakia” (50., 60. a 70. roky) od významných autorov nábytku ako Halabala, Jirák, Navrátil, Kropáček a Koželka, tiež dizajnérov svietidiel ako Tabéry, Hurka, Jakeš a Kamenický.
YoungVintange furniture ponúkajú aj profesionálne služby renovácií podľa želania, ale môžete ich osloviť aj s požiadavkou nájsť konkrétny produkt, ktorý vám nájdu cez svoju sieť kontaktov, alebo si môžete nechať zaslať konkrétny produkt v pôvodnom stave. Nákupom ich produktov podporíte nielen rozvoj ich ponuky, ale 10% aj múzeum Baťa pod Tatrami a 5% environmentálne aktivity komunity YoungVintage furniture.

Fortnite turnaj
2023-10-20 08:00 - 11:30 | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
Pozvánka na Fortnite Turnaj v Coworking Poprad!
Ahoj hráči!
Pripravte sa na adrenalínový turnaj plný akcie, strategie a skvelých hráčskych chvíľ! Pripojte sa k nám v Coworking Poprad, kde sa zmeráte so svojimi súpermi v epických zápasoch Fortnite.
Kedy?
20. októbra
Registrácia, rozloženie hardvéru a info o pravidlách začína o 16.00, turnaj v plnom prúde o 17.00!
Program:

16.00: Registrácia a rozloženie hárdveru
17.00: Začiatok turnaja. Buďte pripravení!
19:00: oficiálny koniec a vyhodnotenie
19:00 – 20:00: voľný gaming – kto môže a má chuť si zahrať just for fun.

Niekoľko dôležitých oznamov:

Je potrebné si so sebou doniesť svoj “stroj”, teda vlastný PC, notebook alebo konzolu na ktorej budete hrať a tiež všetko čo k tomu potrebujete (myš, klávesnica, podložka, slúchadlá, prípadne gamepad). Monitory vieme zapožičať.
Stiahnite si všetky updaty ešte doma pred turnajom
Herný systém bude predstavený až na mieste

Turnaj je ZDARMA, ale miesta sú obmedzené. Zaregistrujte sa skôr, ako bude neskoro!
Podujatie organizujeme v spolupráci s TL Academy.
Tešíme sa na vás a vaše skvelé herné zručnosti! Nech vyhrá ten najlepší!
Viac na https://www.coworkingpoprad.sk/podujatie/fortnite-turnaj/
